Ratovi zvijezda IV: Nova nada

***Ratovi zvijezda*** (kasnije preimenovan u ***Ratovi zvijezda IV: Nova nada***) američki je epski film snimljen 1977. za koji je scenarij i režiju uradio George Lucas. Ovo je prvo izdanje sage o Ratovima zvijezda, u kojem glavne uloge tumače Mark Hamill, Harrison Ford, Carrie Fisher, Peter Cushing i Alec Guinness. U sporednim ulogama istakli su se David Prowse, Anthony Daniels, Kenny Baker i Peter Mayhew.

Radnja se usredsređuje na Pobunjenički savez, koji predvodi princeza Leia Organa (Fisher), u njenom pokušaju da se uništi svemirska stanica Galaktičkog carstva pod nazivom Zvijezda smrti. Ovaj sukob remeti izolovani život ambicioznog farmera Lukea Skywalkera (Hamill) kada je slučajno nabavio par robota droida koji posjeduju ukradene arhitektonske planove za Zvijezdu smrti. Nakon što je Carstvo počelo destruktivnu potragu za nestalim droidima, Skywalker pristaje da prati Jedija Obi-Wan Kenobija (Guinness) u misiji da Pobunjeničkom savezu preda planove Zvijezde smrti i tako spasi galaksiju od tiranije Galaktičkog carstva.

Lucas je počeo pisati scenarij za *Ratove zvijezda* nakon završetka dramske komedije iz 1973, *Američki grafiti*. Nacrt radnje filma zasnovao je na serijama Flash Gordon  iz 1936 kao i na filmu Skrivena tvrđava Akire Kurosawe iz 1958.  Nakon što su United Artists i Universal Pictures odbili Lucasov scenarij, Alan Ladd, Jr. iz 20th Century Foxa prihvatio je scenarij i dogovorio se da finansira i distribuira film. Snimljen uglavnom u Tunisu, Engleskoj i Gvatemali, film se suočio sa brojnim problemima tokom snimanja, uključujući i loše vremenske uslove, neispravnu opremu kao i finansijske poteškoće. Scenarij je prošao kroz brojne promjene, a Lucas je osnovao Industrial Light & Magic sa namjerom da udari kamen temeljac vizualnim efektima potrebnim za film.

*Ratovi zvijezda* pušteni su u američka kina 25. maja 1977. zaradivši 461 milion u Sjedinjenim Američkim Državama i 314 miliona u inostranstvu, što ukupno iznosi 775 miliona dolara. Time je nadmašio film *Ralje* iz (1975) i došao na listu filmova sa najvećom zaradom sve do pojave filma *ET* 1983. godine. Film je dobio 10 nominacija za nagradu Oscara uključujući i onaj za najbolji film, osvojivši ukupno šest; često se smatra kao jedan od  najboljih filmova svih vremena. Bio je odabran da uđe u Nacionalni filmski registar pri Kongresnoj biblioteci  kao "kulturno, historijski i estetski značajan"; u to vrijeme, bio je najnoviji i ujedno jedini film iz 1970-ih godina da bude izabran na čuvanje. 15 godina kasnije muzika iz filma upisana je u Sjedinjenim Državama u Nacionalni muzički registar.

Lucas je nanovo objavljivao *Zvjezdane ratove* više puta, uključujući razne verzije sa kompjuterski generiranim efektima, izmijenjenim dijalogom, ponovno montiranim snimcima, miksanim zvučnim snimcima i dodatim scenama. Ogroman uspjeh filma doveo je do snimanja još dva nastavka: *Imperija uzvraća udarac* (1980) i * Povratak Jedija * (1983), a oba su doživjeli kritički i komercijalni  uspjeh. Kasnije je bila objavljena još jedna trilogija između 1999. i 2005. godine; sva tri filma opet su bili komercijalno uspješni, ali nisu zadovoljili kritički nivo niti su dobili fanatična priznanja kao originalna trilogija. Početkom 2014. godine, započelo je snimanje još jedne trilogije pod nazivom Ratovi zvijezda: Sila se budi zajedno sa većinom članova glumačke ekipe iz originalne trilogije. Ovo će biti sedmi nastavak i zakazan je za prikazivanje 18. decembra 2015.

## Uloge 
* Mark Hamill - Luke Skywalker: mladić kojeg je podigao njegov ujak i ujna na planeti Tatooine, koji sanja o nečem boljem od njegovog trenutnog života.
: Lucas je želio da dodijeli ulogu mladom glumcu bez dugogodišnjeg iskustva. Kako bi pronašao pravog glumca za ulogu Lukea (tada poznat kao Luke StarKiller), Lucas je tražio glumca koji bi posjedovao inteligenciju i integritet. Dok je čitao scenarij, Hamill je smatrao da je dijalog bio izuzetno čudan zbog svog rječnika vezanog za svemir. Uloga mu je dodijeljena umjesto Williama Katta, koji je kasnije dobio ulogu u filmu Briana DePalme *Carrie* (Lucas je održavao zajedničku audiciju sa DePalmom koji je bio njegov dugogodišnji prijatelj).
* Harrison Ford - Han Solo: cinični krijumčar kojeg je unajmio Obi-Wan i Luke da ih odvede na Alderaan sa svojim brodom, * Millennium Falcon*, na kojem je ko-pilotirao Chewbacca.
: Lucas je isprva odbio da dodijeli ulogu Fordu, jer je "želio nova lica"; Ford je ranije radio sa njim na filmu * Američki grafiti *. Umjesto toga, Lucas je zatražio od glumca da pomogne na audiciji i da čita dijaloge sa drugim glumcima i objašnjava im koncepte i historiju iza svake scene. Lucas je na kraju dodijelio ulogu Fordu iako su konkurisali Kurt Russell, Nick Nolte, Christopher Walken, Burt Reynolds, Billy Dee Williams (koji je kasnije igrao Landoa Calrissiana u nastavcima), i Perry King (koji je kasnije igrao Han Sola u radio drami Zvjezdanih ratova.
* Carrie Fisher - princeza Leia: članica Carskog senata i vođa Pobunjeničkog saveza.
:Mnoge mlade glumice su bile na audiciji za ulogu princeze Leia-e, uključujući Amy Irving, Carrie Fisher je dobila ulogu pod uvjetom da izgubi pet kilograma.
* Peter Cushing - Grand Moff Tarkin: Guverner dalekih regija Galaktičkog carstva i zapovjednik Zvijezde smrti.
:Lucas je isprva imao Cushinga u vidu za ulogu Obi-Wan Kenobija, ali Lucas je smatrao da bi "njegove crte lica" bolje odgovarale za jednog antagonistu, pa je Cushing dobio ulogu Grand Moff Tarkine-a. Lucas je pohvalio Cushingovu izvedbu, rekavši "da je on vrlo dobar glumac. On je idol mladih i ljudi koji idu da vide određenu vrstu filma. Osjećam da će se on pamtiti za narednih 350 godina najmanje." Cushing, komentirajući svoju ulogu se našalio: "Često sam se pitao šta je to "Grand Moff". To zvuči kao nešto što je izletilo iz ormara."
* Alec Guinness - Obi-Wan "Ben" Kenobi: ostarjeli Jedi koji se borio tokom Rata klonova, i koji otkriva Luke-u Silu.
:Odluka Lucasa da dodijeli uloge "nepoznatim glumcima" nije naišla na odobravanje njegovog prijatelja Francisa Forda Coppole kao i studija. Lucasu je sad bio potreban iskusan glumac da igra važan lik Obi-Wan Kenobija. Producent Gary Kurtz rekao je: "Guinnessova uloga zahtijevala je određenu stabilnost i ozbiljnost (...) što je značilo da nam je trebao vrlo, vrlo jak karakterni glumac da igra tu ulogu."  U početku Lucas nije namjeravao koristiti Danielsa za glas C-3PO. 30 iskusnih glumaca čitača pokrivali su glas droida. Prema Danielsu, jedan od glavnih glumaca čitača, za koga se vjeruje da je bio Stan Freberg, preporučio je Danielsa za ulogu glasa.
* Peter Mayhew - Chewbacca: 200 godina star Wookiee, prijatelj Han Sola, prvi član posade broda *Millennium Falcon*.

## Nominacije 
## Nagrade 
## Reference 
Kategorija:Filmovi iz 1977.
Kategorija:Filmovi na engleskom jeziku
Kategorija:Ratovi zvijezda
Kategorija:Američki epski filmovi
Kategorija:Američki naučnofantastični filmovi
Kategorija:Filmovi u režiji Georgea Lucasa
Kategorija:Filmovi snimljeni u Arizoni
Kategorija:Filmovi snimljeni u Kaliforniji
Kategorija:Filmovi snimljeni u Engleskoj
Kategorija:Filmovi snimljeni u Gvatemali
Kategorija:Filmovi snimljeni u Tunisu
Kategorija:Filmovi koji su dobili Oscar za najbolji kostim
Kategorija:Filmovi koji su dobili Oscar za najbolju originalnu muziku
Kategorija:Filmovi koji su dobili Oscar za najbolju montažu zvuka
Kategorija:Filmovi koji su dobili Oscar za najbolje miksanje zvuka
Kategorija:Filmovi koji su dobili Oscar za najbolje vizualne efekte
Kategorija:Filmovi koji su dobili Oscar za najbolju scenografiju
Kategorija:Filmovi koji su dobili Oscar za najbolju montažu
Kategorija:Filmovi s muzikom Johna Williamsa
Kategorija:Filmovi 20th Century Foxa
Kategorija:Filmovi u Nacionalnom filmskom registru Sjedinjenih Američkih Država
Kategorija:Filmovi Lucasfilmsa